CELEX: 62014TN0533
Language: da
Date: 2014-07-16 00:00:00
Title: Sag T-533/14 P: Appel iværksat den 16. juli 2014 af Desislava Kolarova til prøvelse af Personalerettens kendelse af 30. april 2014 i sag F-88/13, Kolarova mod REA

6.10.2014   
            
            
               DA
            
            
               Den Europæiske Unions Tidende
            
            
               C 351/13
            
         Appel iværksat den 16. juli 2014 af Desislava Kolarova til prøvelse af Personalerettens kendelse af 30. april 2014 i sag F-88/13, Kolarova mod REA
   (Sag T-533/14 P)
   2014/C 351/14
   Processprog: fransk
   
      Parter
   
   
      Appellant: Desislava Kolarova (Bruxelles, Belgien) (ved advokat F. Frabetti)
   
      Den anden part i appelsagen: Forvaltningsorganet for Forskning (REA)
   
      Appellantens påstande
   
   
               —
            
            
               Ophævelse af Personalerettens kendelse af 30. april 2014 i sag F-88/13, Desislava Kolarova mod Forvaltningsorganet for Forskning, angående annullation af PMO.1’s afgørelse, meddelt den 28. november 2012, om afslag på appellantens ansøgning af 20. juli 2012 om ligestilling af appellantens mor, Anna Borisova Petrova, med et barn, over for hvem der er forsørgerpligt i henhold til artikel 2, stk. 4, i bilag VII til vedtægten, i perioden fra den 1. november 2012 til den 31. oktober 2013.
            
         
               —
            
            
               Det fastslås, at søgsmålet af 17. september 2013 kan antages til realitetsbehandling, og appellanten gives medhold i hendes påstande for førsteinstansen.
            
         
               —
            
            
               Følgelig hjemvises sagen til Personaleretten.
            
         
               —
            
            
               Der træffes afgørelse om sagsomkostningerne og REA og/eller Kommissionen tilpligtes at betale disse.
            
         
      Anbringender og væsentligste argumenter
   
   Til støtte for appellen har appellanten fremført tre anbringender.
   
               1.
            
            
               Det første anbringende er, at der er sket tilsidesættelse af retten og indskrænkning af appellantens ret til forsvar, for så vidt som Personaleretten med urette fandt, at den var tilstrækkeligt oplyst gennem de af parterne fremlagte dokumenter og følgelig med urette fastslog, at det var ufornødent at indlede den mundtlige forhandling.
            
         
               2.
            
            
               Det andet anbringende er, at der er sket en retlig fejl, for så vidt som Personaleretten med urette fandt, at appellantens argument om, at en aftale så som serviceaftalen »ikke fritager mandanten for ansvar«, åbenbart ikke tager hensyn til ordlyden af vedtægtens artikel 2, stk. 2, og artikel 91a.
            
         
               3.
            
            
               Det tredje anbringende er, at der er sket tilsidesættelse af appellantens ret til adgang til effektiv domstolsprøvelse.